A Bundesarbeitsgericht (Németország) által 2022. augusztus 3-án benyújtott előzetes döntéshozatal iránti kérelem – J. M. P. kontra AP Assistenzprofis GmbH
(C-518/22. sz. ügy)
Az eljárás nyelve: német
A kérdést előterjesztő bíróság
Bundesarbeitsgericht
Az alapeljárás felei
Felperes: J. M. P.
Alperes: AP Assistenzprofis GmbH
Az előzetes döntéshozatalra előterjesztett kérdések
Úgy értelmezhető-e a 2000/78/EK irányelv1 4. cikkének (1) bekezdése, 6. cikkének (1) bekezdése, 7. cikke és/vagy 2. cikkének (5) bekezdése – az Európai Unió Alapjogi Chartájának (Charta) előírásaira, valamint a fogyatékossággal élő személyek jogairól szóló ENSZ-egyezmény (a fogyatékossággal élő személyek jogairól szóló egyezmény) 19. cikkére tekintettel –, hogy az alapeljárásban szereplőhöz hasonló helyzetben igazolható az életkoron alapuló közvetlen hátrányos megkülönböztetés?
____________
1 A foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27-i 2000/78/EK tanácsi irányelv (HL 2000. L 303., 16. o.; magyar nyelvű különkiadás 5. fejezet, 4. kötet, 79. o.).